Februarie | 2013 | MaanKind
24 Sondag Feb 2013
My great-grandpa Winnertz came from Krefeld in Germany, to marry the young South African Annie Erasmus.
I am sure he was looking very much forward to a new life in a new country, with his new wife. Unfortunately he died soon after my grandpa was born.
Ouma Annie remarried soon after the death of her husband.
Hierdie is die adres waar oupagrootjie gebly het in Krefeld in Duitsland, die huise is nog onveranderd. So mooi!
22 Vrydag Feb 2013
Does it really matter? Maak dit regtig saak?, Hoe om jou huwelik te red
My heel kortste bloginskrywing ooit, trek steeds van die meeste trefslae. Dit het bloot gelui:
16 Saterdag Feb 2013
Waarom ek Oranje dra vandag
15 Vrydag Feb 2013
My hart rou. My hart rou saam vir die wêreld vandag. Maar terselfdertyd vier ek die Lewe. Ek glo aan die miljoene mense wat inherent goed is, en ek gaan nie konsentreer op die verskrikking van die baie klein persentasie mense wat onnoembare dade gepleeg het nie.
Hoeveel keer het jy nie al gehoor: You attract what you fear. Ek wil verder gaan en sê: Jy trek aan dit waarop jy konsentreer. Dan ook is daar ook die konsep van sinergie. Breek een vuurhoutjie tussen jou vingers. Maklik, nè? Maar houvas 10 vuurhoutjies bymekaar, en dis nie meer so maklik nie. (Okei, met vandag se vuurhoutjies is dit dalk moontlik…) Die punt is, hoe meer mense konsentreer op iets, hoe kragtiger word die energie.
Ek wil vandag eerder op Liefde en Vrede konsentreer. Op mense wat inherent goed is. Dankie dat julle verstaan dat ek nie Swart Vrydag vier nie. Ek vier die LEWE, met baie deernis en liefde in my hart vir almal wat seer is en swaarkry. Vrede op aarde en in die mense ‘n welbehae…
Wasgoeddrade of wasgoedlyne? Ek twyfel elke keer.
Nietemin het die liewe Toortsie dit goedgedink om haar liggie op my te laat skyn, en moet ek oor myne skryf. Ek gaan dit maar kort hou, want hoewel ek ‘n waggoeddraad het, gebruik ek dit nie juis nie. Die rede? Die seelug verbleik alles wat in die son kom, wasgoed brand so wit streep bo-op, waar dit om die draad vou.
My wasgoeddraad – Push to start
En dan is dit ook bloot te veel werk, as ek 7 beddens (Gastehuis) se beddegoed moet was en stryk na ‘n naweek, maak dit eenvoudig sin om alles deur die droër te sit, netjies op te vou, dan is die strykwerk soveel makliker. My eie wasgoed was ek byna elke dag sodat dit nie ophoop nie, en alles (insluitend handdoeke) word ‘n rukkie in die droër gegooi, en dan op die clothes horse. Katoenklere en handdoeke word die volgende dag weer ‘n rukkie in die droër gegooi, voordat dit opgevou en weggesit word. Daar gaan regtig nie ‘n dag om wat ek nie iéts doen met wasgoed nie. So julle sal verstaan as ek dit doen op die mees produktiewe manier moontlik.
Ja, natuurlik gebruik dit baie elektrisiteit, maar ek sien dit bloot as besigheidsuitgawes, oorhoofse uitgawes. En Ja, MaanMan het eenmaal gekla daaroor, en ek het saamgestem: “Natuurlik gebruik die bedryf en instandhouding van ‘n besigheid baie elektrisiteit! Dink aan die wasgoed in die droër, die elektriese bore, saag en angle grinder en alles. Ons kan altyd wasgoed ophang, handsae, handbore en so skuurpapier gebruik …” Laaste klagte.
Maar verskoon dat ek net kortliks skryf, ek het wasgoed om op te vou… En ja, ek kry baie plesier uit die eenvoudigste takies, soos om die stapeltjie kussingslope of handdoeke te sien groei…
Alles word dadelik opgevou
MaanMan se drafhemp week bietjie
Zen Proverb – Before enlightenment; chop wood, carry water. After enlightenment; chop wood, carry water.
(Lees my blog daaroor HIER)
Ek weet onse Son hang douvoordag wasgoed op die draad. Bewys dit!
Antonio Canova, Cupid en Psyche, Psyche Revived by Cupid’s Kiss, Valentynsdag, Wat is romanse?
In die Februarie uitgawe van die Rooi Rose het ek geleentheid gehad om te sê wat ek van romantiese gebare dink:
Vraag 1: Wat is die romantiesste ding wat ‘n geliefde al vir jou gedoen het? Hoe belangrik is romanse in ‘n verhouding? Hoeveel tyd en geld moet ‘n paartjie hieraan spandeer?
Self is ek seker die mins romantiese mens wat ek ken, daarom doen geliefdes ook nie juis tradisionele romantiese dinge vir my nie. Persoonlik lyk sulke ‘romantiese’ gebare wat self-help boeke en tydskrifartikels voorstel, vir my na iets om te bewys, so bietjie aangeplak, as dit nie vanself en uit die hart kom nie. Maar ek waardeer diep uit my hart die rooibostee wat my man elke oggend vir my in die bed bring, en die bedagsaamheid om bietjie ekstra heuning in te roer as my keel seer is – dit vind ek romanties. Die stilstaan as ons stap, om vir my ŉ foto-oomblik uit te wys. Bedagsaamheid is vir my die definisie van romanse. Ken my hart, en wys dit. Spandeer baie tyd daaraan, en geen geld nie.
(Vir hierdie paar woorde het ek (as lid van hulle Lesersforum) die mooiste Laura Hedgren handsak gekry! Baie dankie, Rooi Rose!)
My punt is, more verwag ek absoluut niks, maar vandag het ek die heerlikste drie-gangete gekry, by een van Hermanus se top restaurante – La Pentola – waar ons oor die see uitgekyk het. Dit is afgesluit met komplimentêre ‘melktertjies’, en saam met die rekening het daar, pleks van twee taai peperminte, 2 lepeltjies met die lekkerste tuisgemaakte roomys gekom. En die rekening? Minder as by die meeste plekke, want die eienaar en sjef, Shane Sauvage, gee mos ‘pensioner’s specials’ in die week.
La Pentola – Hermanus (Foto: http://hermanus.lapentola.co.za/)
Die feit bly. Wat ook al die geskiedenis, en hoe kommersieel dit mag wees, liefde in enige vorm bly lekker. Elke dag. Deel dit uit. Maar dink ook aan jouself, wees heel eerste lief vir jouself, en doen ietsie lekkers, net vir jou.
Mag Cupid en Psyche ook deel wees van JOU dag more.
Psyche Revived by Cupid’s Kiss (Foto: Trisa Hugo in die Louvre, Parys)
Wie wil hoor?
10 Sondag Feb 2013
Michelle Linnert skryf so mooi in gister se Burger in haar rubriek ‘n brief aan haar ma. Dat haar ma moet hoor. Hóór wat in die land aangaan.
Sy het alles so mooi raak beskryf, hoe dit tans in ons mooie land gaan. Dit het my so laat dink aan my ma, en hoe graag ek by haar sou wou kla, dat sy my aanhoor. Al my probleme en my pyne, en sommer die van die wêreld ook… Maar nou sit sy as bejaarde en ek as middeljarige en ek vind dat ek haar aanhoor. Ma moet tog net nie ontstel word nie, sê ons susters, en hou dinge dan weg van haar wat ons dink haar dalk mag ontstel. Dit gebeur dan ongelukkig ook soms dat ons vergeet om dinge met haar te deel wat sy graag sou wou hoor.
Nou is dit so dat die jonger generasies geleer is om hulle gevoelens te deel, en oor hulle probleme te praat. So is dit dan ook dat ek my kinders in hulle laat dertigs aanhoor. Of eerder, aangehoor hét. Want nou vang ek hulle dat hulle dinge van my weghou wat my dalk mag ontstel…
So. Heeltemal tong-in-die-kies, wie wil MY dan hoor? (Die liewe MaanMan tel nie, hy hoor niks!
08 Vrydag Feb 2013
A large heart can be filled with very little. So het Antonio Porchia gesê en ek hoop hy is reg, want dit is die klein goetertjies wat my gelukkig maak. My goedjies.
This one certainly has a unique style! Most people never develops it, and some are born with it. So many articles have been written on it, and yet you see every so often another article, What is Style?
(Photos taken when she was four)